b'\n_START_ARTICLE_\nMokele mbembe\n_START_PARAGRAPH_\nMok\xc3\xa8l\xc3\xa9-mb\xc3\xa8mb\xc3\xa9, som betyr \xc2\xabden som stanser elevenes drift\xc2\xbb p\xc3\xa5 Lingala-spr\xc3\xa5ket i Kongo, er et myteomspunnet, vannlevende vesen som forekommer i folketroen hos mennesker som lever i Kongobassenget. Skapningen blir tidvis omtalt som et levende dyr, tidvis som en \xc3\xa5nd, og kan minne om Loch Ness-monsteret i vestlig kultur. Enkelte kryptozoologer hevder vesenet er en sauropod (langhalset dinosaur).\n_START_SECTION_\nI popul\xc3\xa6rkulturen\n_START_PARAGRAPH_\nForestillingene om Mok\xc3\xa8l\xc3\xa9-mb\xc3\xa8mb\xc3\xa9 har inspirert og blitt nevnt i flere historier i moderne popul\xc3\xa6rkultur, for eksempel i den amerikanske eventyrfilmen Jurassic Park III fra 2001. Disney-filmen Baby: Secret of the Lost Legend fra 1985 bygger ogs\xc3\xa5 p\xc3\xa5 rapportering om denne kryptiden.'